Ohjeita kutsumiseen

Erätauko-keskustelun valmistelussa kannattaa panostaa myös keskustelijoiden kutsumiseen. Mieti, keitä haluaisit mukaan keskustelemaan ja miten parhaiten tavoitat heidät. Henkilökohtainen kutsu (sähköposti, puhelu tai kasvokkain kontaktointi) on aina toimiva!

Erätauko-keskustelun sopiva osallistujamäärä on 6‒10 henkilöä, jotta kaikki pääsevät rauhassa keskustelemaan ja keskustelua saadaan syvennettyä. Voit toki kutsua mukaan enemmänkin, mutta ei yli 15 keskustelijaa. Keskusteluja voi halutessaan järjestää useamman tai järjestää samanaikaisesti useamman keskustelun (eri tiloissa tai etänä).

Alla on koostamamme kutsupohja, jota voit hyödyntää soveltaen. Voit myös tehdä oman kutsusi.

Lisää ohjeita kutsumiseen löytyy myös Erätauko-säätiön sivuilta: <https://www.eratauko.fi/tyokalu/kutsuminen-keskusteluun/>

**Kutsupohja**

(Punaisella on muutettavat kohdat. Hyvä kutsu on selkeä, ymmärrettävä, keskusteluun innostava ja korkeintaan yhden A4-liuskan pituinen.)

Tervetuloa keskustelemaan ekologisen ja taloudellisen kestävyyden yhteensovittamisesta!

16.8. klo xx (paikka jos keskustelu käydään kasvokkain)

Voiko luonnon kantokyvyn rajoissa toimiminen olla taloudellisesti kannattavaa? Miten sovitetaan yhteen taloudellinen ja ekologinen kestävyys sekä lyhyellä että pidemmällä aikajänteellä? Miten voisimme yhdessä löytää ratkaisuja tähän?

Keskustan puoluevaltuusto kutsuu keskustelemaan meille kaikille tärkeästä ja välttämättömästä asiasta. Keskustelun tavoitteena on kuulla erilaisia näkökulmia ja kokemuksia, niin paikallisia kuin globaalejakin. Keskustelujen pohjalta haluamme rakentaa kestävämpää Suomea ja puolueena kehittää ajatteluamme kestävän kehityksen kysymyksistä. Käymme keskusteluja Erätauko-menetelmällä eri puolilla Suomea elo-syyskuun aikana. Keskustelut ovat osa Keskustan puoluevaltuuston työskentelyä, jonka päätteeksi puoluevaltuusto työstää julkilausuman päätettäväksi marraskuun lopussa 2021 järjestettävään kokoukseen.

Kutsumme keskusteluun kaikenlaisia toimijoita alueeltamme, xx ja xx ja erityisesti sinut, koska... Sinulla ei tarvitse olla aiheesta erityistä asiantuntemusta, vaan meitä kiinnostaa juuri sinun kokemuksesi! (muokkaa sen mukaan, ketä kutsut)

Keskusteluun mahtuu maksimissaan 10 henkilöä (jos etänä) / 10-15 henkilöä (jos kasvokkain) (muokkaa järjestämispaikan mukaan). Ilmoittaudu mukaan viimeistään xx.xx. tästä / s-postiosoitteeseen xx.

Kirjoita tähän osallistumisohjeet, jos järjestätte etäkeskustelun. Jos järjestätte kasvokkain, tähän ohjeet turvalliseen osallistumiseen (tulethan vain terveenä jne.).

Lisätietoja:

Yhteyshenkilön tiedot

Keskustelun järjestäjän nimi / piirin nimi

Keskustelujen kokonaisuutta koordinoi Keskustan puoluevaltuusto. Tervetuloa mukaan!